
ОПШТИНА АЛЕКСАНДРОВАЦ

ОПШТИНСКА ИЗБОРНА КОМИСИЈА
01 Број 013-2-31-3/2023
12. децембар 2023. године
АЛЕКСАНДРОВАЦ

Општинска изборна комисија Александровац , на основу члана 25. Закона о локалним изборима (''Сл.гласник РС '' број  14/22) упућује                 
ПОЗИВ
Подносиоцима изборних листа и овлашћеним домаћим и страним посматарачима за присуствовање бројању и паковању гласачких листића  за избор народних посланика Народне скупштине расписаних за 17. децембар 2023. године и поделу изборног материјала бирачким одборима
Представници подносилаца изборних листа и овлашћени домаћи и страни посматрачи имају право да присуствују бројању и паковању гласачких листића  за избор народних посланика Народне скупштине расписаних за 17. децембар 2023. године, као и предаји изборног материјала за избор народних посланика Народне скупштине и избор одборника Скупштине општине Александровац расписаних за 17. децембар 2023. године Бирачким одборима.

Паковање гласачких листића  за избор народних посланика Народне скупштине расписаних за 17. децембар 2023. године обавиће се у просторијама Општинске изборне комисије  општине Александровац у улици Јаше Петровића број 26, Александровац дана 13. децембра 2023. године са почетком у 12,00 часова.
Предају изборног материјала за избор народних посланика Народне скупштине и избор одборника Скупштине општине Александровац расписаних за 17. децембар 2023. године Бирачким одборима, Општинска изборна комисија ће обављати 14. и 15. децембра 2023. године од 8,00 часова до 20,00 часова у просторијама Општинске изборне комисије  општине Александровац у улици Јаше Петровића број 26, Александровац.  
 Овлашћено лице подносиоца изборне листе и овлашћени страни  и домаћи посматрачи достављају Комисији обавештење о лицима која ће присуствовати бројању и паковању гласачких листића, односно предаји изборног материјала бирачким одборима у ком се за свако то лице наводи име и презиме, његов ЈМБГ и број мобилног телефона.

Сваки подносилац изборне листе  има право на једног представника.

Рок за доставу обавештења о представницима подносилаца изборних листа и овлашћених домаћих и страних посматрача је 13.12.2023. године до 10,00 часова у просторијама Општинске изборне комисије општине Александровац, Јаше Петровића бр 26 или на mail oik@aleksandrovac.rs .  

